Document ID: 32014R1113

REGOLAMENT TA' IMPLIMENTAZZJONI TAL-KUMMISSJONI (UE) Nru 1113/2014
tas-16 ta' Ottubru 2014
li jistabbilixxi l-forma u d-dettalji tekniċi tan-notifika msemmija fl-Artikoli 3 u 5 tar-Regolament (UE) Nru 256/2014 tal-Parlament Ewropew u tal-Kunsill u li jħassar ir-Regolamenti tal-Kummissjoni (KE) Nru 2386/96 u (UE, Euratom) Nru 833/2010
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (UE) Nru 256/2014 tal-Parlament Ewropew u tal-Kunsill tas-26 ta' Frar 2014 dwar in-notifika lill-Kummissjoni ta' proġetti ta' investiment fl-infrastruttura tal-enerġija fl-Unjoni Ewropea, li jissostitwixxi r-Regolament tal-Kunsill (UE, Euratom) Nru 617/2010 u jħassar ir-Regolament tal-Kunsill (KE) Nru 736/96 (1), u b'mod partikolari l-Artikolu 7 tiegħu,
Billi:
(1)
Sabiex tinġabar dejta komparabbli u jeħfief ir-rappurtar tal-Istati Membri jew tal-entitajiet jew il-korpi delegati tagħhom imsemmija fl-Artikolu 3 tar-Regolament (UE) Nru 256/2014, in-notifiki għandhom isiru standard permezz tat-tabelli tar-rappurtar. Għalhekk għandhom jiġu adottati d-dispożizzjonijiet dwar il-forma u dettalji tekniċi oħra tan-notifika tad-dejta u l-informazzjoni.
(2)
Issa li r-Regolament (UE) Nru 256/2014 tal-Parlament Ewropew u tal-Kunsill ħassar ir-Regolament tal-Kunsill (KE) Nru 736/96 (2), għandu jitħassar ukoll ir-Regolament tal-Kummissjoni (KE) Nru 2386/96 (3).
(3)
Issa li l-Qorti Ewropea tal-Ġustizzja annullat ir-Regolament tal-Kunsill (UE, Euratom) Nru 617/2010 (4) (5), dan ir-Regolament għandu jitħassar ukoll ir-Regolament tal-Kummissjoni (UE, Euratom) Nru 833/2010 (6),
ADOTTAT DAN IR-REGOLAMENT:
Artikolu 1
Il-forma u d-dettalji tekniċi tan-notifika lill-Kummissjoni bid-dejta u bl-informazzjoni dwar proġetti tal-investiment fl-infrastruttura tal-enerġija, li jissemmew fl-Artikoli 3 u 5 tar-Regolament tal-Kunsill (UE) Nru 256/2014 għandhom ikunu kif jistabbilixxi l-Anness ta' dan ir-Regolament.
Artikolu 2
Tħassru r-Regolmenti (KE) Nru 2386/96 u (UE, Eurotom) Nru 833/2010.
Artikolu 3
L-Istati Membri għandhom jiżguraw il-koerenza tal-informazzjoni statistika rrappurtata abbażi tal-mudell fl-Anness u l-informazzjoni statistika rapportata skont ir-Regolament (KE) Nru 1099/2008 dwar l-istatistika dwar l-enerġija.
Artikolu 4
Dan ir-Regolament jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament jorbot fl-intier tiegħu u japplika direttament fl-Istati Membri f'konformità mat-Trattati.
Magħmul fi Brussell, is-16 ta' Ottubru 2014.

Labels: 7
12
14